Държавен вестник, бр. 76, 2014 г., стр. 15

БРОЙ  76	
Д Ъ Р Ж А В Е Н  В Е С Т Н И К 	
СТР.  15  
изпълнението на длъжността на служителите, 
подготовка и провеждане на конкурсни проце-
дури за назначаване на държавни служители; 
5. изготвя и актуализира длъжностното 
и поименното разписание на ведомството и 
съответните документи по назначаване, пре-
назначаване и освобождаване на служителите 
съгласно действащото законодателство, обра-
зува, води и съхранява служебните и трудовите 
дела на служителите от ведомството; 
6. организира и участва в разработването, 
актуализирането и утвърждаването на длъж-
ностните характеристики; 
7. осъществява процесуалното представи-
телство по въпросите, свързани със служебните 
и трудовите правоотношения, управление на 
собствеността и обществените поръчки, достъп 
до обществена информация и др.;
8. дава становища, консултации и съвети 
по правни проблеми на всички дирекции и 
служители на ведомството;
9. дава становища по искания за възста-
новяване на срок или за възобновяване на 
производството;
10. дава становища по искания за вписва-
ния на промени в правния статус на обекти 
по индустриална собственост;
11. извършва финансово-счетоводната дей-
ност на ведомството – планиране, отчитане 
и анализиране на финансовите и икономиче-
ските показатели;
12. осъществява предварителен, текущ и 
последващ вътрешен финансов контрол; 
13. организира деловодството и осигурява 
обслужването на ведомството и поддръжката 
на техническите средства; 
14. планира и доставя необходимите тех-
нологични материали; 
15. организира, отговаря и осъществява 
контрол за правилното, законосъобразно и 
ефективно ползване, управление и опазване 
на недвижимите имоти и движими вещи, 
предоставени на ведомството; 
16. подпомага ръководството на ведом-
ството за опазване на собствеността и за 
предотвратяване на разхищения и злоупотреби 
с парични средства и стоково-материални 
ценности; 
17. обезпечава финансово поддръжката и 
ремонта на предоставените на ведомството 
недвижими имоти и движими вещи; 
18. инициира, организира и участва в 
провеждането на процедури по възлагане на 
обществени поръчки съобразно разпоредбите 
на Закона за обществените поръчки, правил-
ника за прилагането му и вътрешноадмини-
стративната уредба;
19. организира и провежда мероприятия 
по осигуряване на здравословни и безопасни 
условия на труд; осъществява дейности по 
управление на кризи, аварийни и бедствени 
ситуации;
20. организира дейността по предоставяне 
на достъп до обществена информация по За-
кона за достъп до обществената информация;
21. осъществява протоколното обслужване 
и връзките с обществеността;
22. организира дейностите по популяри-
зирането на закрилата на индустриалната 
собственост чрез провеждане на семинари, 
симпозиуми и срещи с представители на 
обществеността и специалисти в областта на 
индустриалната собственост в страната;
23. организира и съдейства за популяризи-
рането на закрилата на индустриална собстве-
ност във висши и средни учебни заведения, 
организации, занимаващи се с научноизсле-
дователска дейност, и БАН;
24. организира подготовката на кадри в 
областта на индустриалната собственост;
25. осигурява участието на ведомството във 
връзка с представителството на страната в 
междудържавни организации по индустриална 
собственост и по международното сътрудни-
чество в тази област.
Раздел IV
Специализирана администрация
Чл. 10. Специализираната администрация 
е организирана в три дирекции. 
Чл. 11. Дирекция „Изобретения, промиш-
лени дизайни и информационно обезпечаване“: 
1. извършва експертиза за формална-
та редовност на заявките за: издаване на 
патенти за изобретения и регистрация на 
полезни модели; издаване на сертификати 
за нови сортове растения и породи живот-
ни; регистрация на промишлени дизайни; 
регистрация на топологии на интегралните 
схеми; издаване на сертификати за допъл-
нителна закрила; 
2. извършва експертиза и взема решения 
по заявки за: патенти за изобретения, за ре-
гистрация на полезни модели и промишлени 
дизайни и за издаване на сертификат за до-
пълнителна закрила;
3. извършва предварителна експертиза 
за съответствие на наименованието на нови 
сортове растения и породи животни със за-
коновите изисквания; 
4. взема решения за регистрация на топо-
логии на интегралните схеми; 
5. изпълнява задълженията на Патентното 
ведомство по Договора за патентно коопе-
риране (PCT) и за подаване на заявки за 
патенти от заявители с адрес или седалище 
на територията на Република България; 
6. изпълнява задълженията на Патентното 
ведомство по Европейската патентна конвен-
ция за подаване на заявки за патенти;
7. изпълнява задълженията на Патентното 
ведомство по Хагската спогодба за подаване 
на заявки за международна регистрация на